**OBRAZLOŽENJE UZ GODIŠNJI IZVJEŠTAJ O IZVRŠENJU**

**FINANCIJSKOG PLANA OSNOVNE GLAZBENE ŠKOLE „KRSTO ODAK“ DRNIŠ ZA 2022. GODINU**

1. **UVOD**

Zakonom o proračunu (NN broj 144/21) čl. 86 stavkom 3. propisana je obveza sastavljanja i podnošenja godišnjeg izvještaja o izvršenju financijskog plana za proteklu proračunsku godinu na donošenje Školskom odboru Škole.

Na sadržaj Godišnjeg izvještaja o izvršenju financijskog plana primjenjuje se odredba članka 81. stavka 1. Zakona o proračunu . Godišnji izvještaja o izvršenju financijskog plana sadrži:

• ***Opći dio financijskog plana*** - Račun prihoda i rashoda i Račun financiranja na razini odjeljka ekonomske klasifikacije ,

• ***posebni dio financijskog plana*** – izvršenje prihoda i rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata, na razini odjeljka ekonomske klasifikacije,

• ***posebne izvještaje*** :

- izvještaj o korištenju sredstava fondova Europske unije,

- izvještaj o zaduživanju na domaćem i stranom tržištu novca i kapitala

- izvještaj o danim zajmovima i potraživanjima po danim zaj­movima

- izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

• ***obrazloženje*** ostvarenih prihoda i primitaka te rashoda i izdataka.

U skladu sa zakonskom obvezom, sastavljen je Godišnji izvještaj o izvršenju Financijskog plana Osnovne glazbene škole „Krsto Odak“ Drniš za 2022. godinu. Prema odredbama Zakona o proračunu podaci o izvršenju prihoda i primitaka te rashoda i izdataka, iskazani su na razini odjeljka ekonomske klasifikacije (četvrta razina računskog plana).

Financiranje rashoda Osnovne glazbene škole „Krsto Odak“ Drniš tijekom 2022. godine izvršeno je temeljem Financijskog plana za 2022. godinu i projekcija za 2023. i 2024. godinu , usvojenih na sjednici Školskog odbora održanoj 02. studenoga 2021. godine.

Osnovna glazbena škola „Krsto Odak“ Drniš od 06. travnja 2021. godine posluje putem jedinstvenog računa Županijske riznice, odnosno jedinstvenog bankovnog računa. Time su objedinjena plaćanja, primanja, čuvanja i prijenos svih prihoda i primitaka te rashoda i izdataka .

1. **IZVRŠENJE PRORAČUNA – OPĆI DIO**

Financijski plan Osnovne glazbene škole „Krsto Odak“ Drniš za razdoblje od 01. siječnja do 31.prosinca 2022. godine ostvaren je kako slijedi:

|  |  |  |  |  |  |
| --- | --- | --- | --- | --- | --- |
| **Brojčana oznaka i naziv računa** | **OSTVARENO I-XII 2021** | **TEKUĆI PLAN 2022** | **OSTVARENO I – XII 2022** | **INDEKS**  **5=4/2\*100** | **INDEKS**  **6=4/3\*100** |
| 1 | 2 | 3 | 4 | 5 | 6 |
| **A. RAČUN PRIHODA I RASHODA** |  |  |  |  |  |
| 6 PRIHODI POSLOVANJA | 2.831.950,05 | 3.005.060,00 | 3.139.718,24 | 110,87 | 104,48 |
| 7 PRIHODI OD PRODAJE NEFINANCIJSKE IMOVINE | 0,00 | 0,00 | 0,00 |  |  |
| **UKUPNI PRIHODI** | **2.831,950,05** | **3.005.060,00** | **3.139.718,24** | **110,87** | **104,48** |
| 3 RASHODI POSLOVANJA | 2.798.390,15 | 3.112.000,00 | 3.212.232,44 | 114,79 | 103,22 |
| 4 RASHODI ZA NABAVU NEFINANCIJSKE IMOVINE | 8.451,25 | 63.260,00 | 62.859,97 | 743,79 | 99,37 |
| **UKUPNI RASHODI** | **2.806.841,40** | **3.175.260,00** | **3.275.092,41** | **116,68** | **103,14** |
| RAZLIKA – višak/manjak | **25.108,65** | -170.200,00 | -135.374,17 | -539,15 | 79,54 |
| **B. RAČUN ZADUŽENJA/FINANCIRANJA** |  |  |  |  |  |
| 8 PRIMICI OD FINANCIJSKE IMOVINE I ZADUŽIVANJA | 0,00 | 0,0 | 0,00 | 0,00 | 0,00 |
| 5 IZDACI ZA FINANCIJSKU IMOVINU I OTPLATE ZAJMOVA | 0,00 | 0,00 | 0,00 | 0,00 | 0,00 |
| **NETO ZADUŽIVANJE/FINANCIRANJE** | **0,00** | **0,00** | **0,00** | **0,00** | **0,00** |
| **VIŠAK/MANJAK - REZULTAT** | **0,00** | **0,00** | **0,00** | **0,00** | **0,00** |
| **C. RASPOLOŽIVA SREDSTVA IZ PRETHODNIH GODINA** |  |  |  |  |  |
| UKUPNI DONOS VIŠKA/MANJKA PRETHODNE(IH) GODINA | **345.907,05** |  | **371.015,70** | **107,26** |  |
| **VIŠAK PRIHODA RASPOLOŽIV U SLIJEDEĆEM RAZDOBLJU** | **371.015,70** |  | **235.641,53** | **63,51** |  |

**SAŽETAK RAČUNA PRIHODA I RASHODA I RAČUNA FINANCIRANJA**

Utvrđuje se da je u razdoblju od 01. siječnja do 31. prosinca 2022. godine ostvaren manjak prihoda i primitaka u iznosu od 135.374,17 kuna. Preneseni višak iz prethodnih godina iznosi 371.015,70 kuna. Višak prihoda i primitaka za raspolaganje u sljedećem razdoblju iznosi 235.641,53 kune.

Preneseni višak prihoda iz 2021.g. raspoređen je za pokriće ostvarenog tekućeg manjka u iznosu od 135.374,17 kn.

1. **PRIHODI**

Prihodi poslovanja u odnosu na Plan 2022. god. ostvareni su 104,48%.

U sljedećoj je tablici prikazana realizacija ukupnih prihoda Osnovne glazbene škole „Krsto Odak“ Drniš u 2022.g. te usporedba s realizacijom u izvještajnom razdoblju prethodne godine, po pojedinoj vrsti prihoda.

|  |  |  |  |
| --- | --- | --- | --- |
| **VRSTA PRIHODA** | **Izvršenje 1-12/2021** | **Izvršenje 1-12/2022** | **Indeks** |
| Pomoći | 2.583.873,88 | 2.854.105,94 | 110,46 |
| Prihodi od imovine | 3,38 | 0,00 | 0,00 |
| Prihodi po posebnim propisima | 150.490,00 | 141.820,00 | 94,24 |
| Prihodi iz proračuna | 97.582,79 | 143.792,30 | 147,35 |
| **UKUPNO PRIHODI** | **2.831.950,05** | **3.139.718,24** | **110,87** |

3.1. POMOĆI

Pomoći su planirane u iznosu od 2.720.800,00 kn, a ostvarene u visini od 2.854.105,94 kn što čini 104,90% godišnjeg Plana. U odnosu na isto razdoblje prethodne godine realizirane su sa indeksom 110,46%. Čine ih tekuće pomoći proračunskim korisnicima iz proračuna koji im nije nadležan tj. iz državnog proračuna.

3.2. PRIHODI OD IMOVINE

Prihodi od imovine nisu ostvareni u 2022.g., a nisu ni bili planirani u 2022.g.

3.3. PRIHODI PO POSEBNIM PROPISIMA

Prihodi po posebnim propisima realizirani su u iznosu od 141.820,00 kn. U odnosu na isto razdoblje prethodne godine manji su za 5,76%, a realizirano je 109,09% godišnjeg Plana, a odnose se na uplate roditelja učenika za sufinanciranje programa rada škole.

3.4. PRIHODI IZ PRORAČUNA

Prihodi iz nadležnog proračuna ostvareni su u iznosu od 143.792,30 kn, odnosno 93,21% Plana, a u odnosu na jednako izvještajno razdoblje prethodne godine realizirani su s indeksom 147,35 kn, a odnose se na prihode iz nadležnog Županijskog proračuna za financiranje redovne djelatnosti Škole i za kapitalna ulaganja na zgradi Škole.

1. **RASHODI**

Ukupni rashodi ostvareni su u iznosu od 3.275.092,41 kn, od čega su rashodi poslovanja realizirani su u iznosu od 3.212.232,44 kn, odnosno 103,22% u odnosu na Plan 2022., a u odnosu na isto razdoblje prethodne godine realizirani su sa indeksom 114,79. Rashodi za nefinancijsku imovinu realizirani su u iznosu od 62.859,97 kn ili 99,37% Plana, a u odnosu na isto razdoblje prethodne godine realizirani su sa indeksom 743,49.

U tablici u nastavku prikazano je izvršenje rashoda po vrstama te usporedba s realizacijom u prethodnoj godini:

|  |  |  |  |
| --- | --- | --- | --- |
| **VRSTA RASHODA** | **IZVRŠENJE 1-12/2021** | **IZVRŠENJE 1-12/2022** | **INDEX** |
| Rashodi za zaposlene | 2.329.691,57 | 2.566.559,33 | 110,17 |
| Materijalni rashodi | 467.128,96 | 645.433,11 | 138,17 |
| Financijski rashodi | 1.569,62 | 240,00 | 15,29 |
| **UKUPNO RASHODI POSLOVANJA** | **2.798.390,15** | **3.212.232,44** | **114,79** |
| Rashodi za nabavu nefinancijske imovine | 8.451,25 | 5.600,00 | 66,26 |
| Rashodi za dodatna ulaganja na građ.objektima | 0,00 | 57.259,97 | 0,0 |
| **UKUPNO RASHODI ZA NEFINANCIJSKU IMOVINU** | **8.451,25** | **62.859,97** | **743,49** |
| **SVEUKUPNO RASHODI** | **2.806.841,40** | **3.275.092,41** | **116,68** |

4.1.RASHODI ZA ZAPOSLENE

Rashodi za zaposlene u 2022.god. planirani su u iznosu od 2.427.000,00 kn, a obuhvaćaju bruto plaće za redovan i prekovremeni rad, doprinose na plaće i ostale rashode za zaposlene. U 2022.g. realizirano je 2.566.559,33 kn ili 105,75% planiranih rashoda, a u odnosu na isto razdoblje prethodne godine uvećani su za 10,17%.

4.2.MATERIJALNI RASHODI

Materijalni rashodi planirani su u iznosu od 684.700,00 kn. Realizacija materijalnih rashoda u 2022.g. u iznosu od 645.433,11 kn koji čine 94,27% godišnjeg Plana, a u odnosu na isto razdoblje prethodne godine realizirani su sa indeksom 138,17%. U strukturi materijalnih rashoda najveći udio u visini od 306.571,98 kn imaju naknade troškova zaposlenima, a za njima slijede rashodi za usluge koji su realizirani u iznosu od 164.844,47 kn, te rashodi za materijal i energiju koji su realizirani u iznosu od 131.637,40 kn i ostali rashodi poslovanja realizirani u ukupnom iznosu od 42.379,26 kn.

Ukupni materijalni rashodi obuhvaćaju rashode za naknade troškova zaposlenima (službena putovanja, naknade za prijevoz na posao i s posla, stručno usavršavanje zaposlenika), rashode za materijal i energiju (uredski materijal i ostali materijalni rashodi, utrošak energije i lož ulja), rashode za usluge ( usluge telefona, pošte i prijevoza, tekuće i investicijsko održavanje, usluge promidžbe i informiranja, komunalne usluge, zdravstvene usluge, intelektualne usluge, računalne usluge i ostale nespomenute usluge), te ostale nespomenute rashode poslovanja ( rashodi za reprezentaciju, članarine).

* 1. FINANCIJSKI RASHODI

Financijski rashodi ostvareni u iznosu od 240,00 kn, što čini 80,00% godišnjeg Plana, a odnose se na bankarske usluge .

4.4.RASHODI ZA NABAVU NEFINANCIJSKE IMOVINE

Rashodi za nabavu proizvedene dugotrajne imovine su realizirani su u iznosu od 5.600,00 kn, te je do 31.12.2022.g. ostvareno 93,33% Plana za 2022. godinu, a u odnosu na prethodnu godinu izvršeni su manje za 33,74%. , a odnosi se na nabavu laserskog multifunkcijskog printera.

4.5.RASHODI ZA DODATNA ULAGANJA NA GRAĐEVINSKIM OBJEKTIMA

Rashodi za dodatna ulaganja na građevinskim objektima realizirani su u iznosu od 57.259,97 kn, te je do 31.12.2022.g. ostvareno 100,00% Plana za 2022. godinu, a odnosi se na uređenje prostorija u zgradi Škole.

1. **RAČUN ZADUŽIVANJA/FINANCIRANJA**

Osnovna glazbena škola „Krsto Odak“ Drniš nije se zaduživala u izvještajnom razdoblju.

1. **POSEBNI DIO**

U Posebnom dijelu Financijskog plana svi planirani i izvršeni rashodi i izdaci raspoređeni po izvorima financiranja i ekonomskoj klasifikaciji , raspoređeni u programe koji se sastoje od aktivnosti i projekata.

Izvršenje po programskoj klasifikaciji, iskazuje se u tablici sljedećeg sadržaja:

|  |  |  |  |
| --- | --- | --- | --- |
| **Program/Aktivnost** | **Plan 2022** | **Izvršenje** | **Indeks 2/1** |
| Osnovnoškolsko obrazovanje- standard | 88.000,00 | 88.000,00 | 100,00 |
| Osnovnoškolsko obrazovanje – operativni plan | 9.000,00 | 9.000,00 | 100,00 |
| Kapitalna ulaganja u osnovnom školstvu | 57.260,00 | 57.259,97 | 100,00 |
| Podizanje kvalitete i standarda kroz aktivnost osnovnih škola | 304.000,00 | 270.479,77 | 88,97 |
| Redovna djelatnost ( evidencijski prihodi ) | 2.717.000,00 | 2.850.352,67 | 104,91 |

**Aktivnost Osnovnoškolsko obrazovanje – standard** rashodi su planirani u iznosu od 88.000,00 kn , a ostvareni su 100,00% od godišnjeg plana.

**Cilj koji je ostvaren provedbom ove aktivnosti** : nesmetano odvijanje nastavnog procesa na temelju Nastavnog plana i programa za osnovne glazbene škole u Republici Hrvatskoj, Godišnjeg plana i programa rada škole i Školskog kurikuluma.

**Aktivnost Osnovnoškolsko obrazovanje - Operativni plan** , rashodi su planirani u iznosu od 9.000,00 kn , a realizirani su u 100,00% iznosu godišnjeg plana.

**Cilj koji je ostvaren provedbom ove aktivnosti :**  tekuće održavanje školske zgrade.

**Kapitalni projekt - Kapitalna ulaganja u osnovnom školstvu -** rashodi su planirani u iznosu od 57.260,00 kn , a ostvareni su 100,00% od godišnjeg plana.

**Cilj koji je ostvaren provedbom ovog projekta :**  uređenje prostorija u zgradi Škole.

Navedene dvije aktivnosti i kapitalni projekt odnose se na financiranje materijalnih i kapitalnih rashoda koji su se financirali iz izvora Županijskih prihoda za decentralizirane funkcije.

**Aktivnost Podizanje kvalitete i standarda kroz aktivnost osnovne** škole planirani su u iznosu 304.000,00 kn , a realizirani su u iznosu od 270.479,77 kn ili 88,97% godišnjeg plana, a odnose se na financiranje materijalnih rashoda, financijskih rashoda i rashoda za nabavu nefinancijske imovine. Navedeni rashodi u iznosu od 266.726,50 kn financirani su iz izvora prihoda za posebne namjene tj. od uplata roditelja učenika za sufinanciranje programa rada škole, a iznos od 3.753,27 kn financiran je iz izvora pomoći iz proračuna.

**Cilj koji je ostvaren provedbom ove aktivnosti :** pokriće dijela materijalnih rashoda, nabavku opreme i održavanje glazbenih instrumenata.

**Aktivnost Redovna djelatnost Škole ( evidencijski prihodi** ) planirani su rashodi u iznosu od 2.717.000,00 kn, a realizirani su u iznosu od 2.850.352,67 kn ili 104,91% godišnjeg plana. Rashodi se odnose na rashode za zaposlene, doprinose na plaće, ostale materijalne rashode, naknade za prijevoz na posao i s posla i na rashode za ugovore o djelu za nastavnike glazbe. Rashodi su financirani iz izvora pomoći tj. iz državnog proračuna.

**Cilj koji je ostvaren provedbom ove aktivnosti :** financiranje rashoda za zaposlene: plaće zaposlenika, isplate regresa, isplate jubilarnih nagrada i pomoći, dar djeci, božićnica, naknade troškova prijevoza na posao i s posla te intelektualne usluge – isplate drugog dohotka vanjskih suradnika

1. **POSEBNI IZVJEŠTAJI O IZVRŠENJU FINANCIJSKOG PLANA**

**IZVJEŠTAJ O KORIŠTENJU SREDSTVA FONDOVA EUROPSKE UNIJE**

Osnovna glazbena škola „Krsto Odak“ Drniš nije koristila sredstva fondova EU u izvještajnom razdoblju.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA ZA RAZDOBLJE OD 01.01. DO 31.12.2022. GODINE**

Osnovna glazbena škola „Krsto Odak“ Drniš nije se zaduživala u izvještajnom razdoblju.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA ZA RAZDOBLJE OD 01.01. DO 31.12.2022. GODINE**

Osnovna glazbena škola „Krsto Odak“ Drniš nema danih zajmova ni potraživanja po danim zajmovima u izvještajnom razdoblju.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Osnovna glazbena škola „Krsto Odak“ Drniš nema obveza po sudskim sporovima u izvještajnom razdoblju.

Klasa: 402-02/23-01/01-30

Ur.br.: 2182-40-23-01-12

Drniš, 24. ožujka 2023. godine